Albert Apponyi

Grafo APPONYI Albert György (naskiĝis la  en Vieno, mortis la  en Ĝenevo) estis grava hungara politikisto, ministro, juristo, grandbienulo, membro de la Hungara Scienca Akademio. Li estis parlamenta reprezentanto de urbo Jászberény, ankaŭ parlamentestro. Li estis filo de György Apponyi, same politikisto, lia edzino estis Klotild Apponyi, filo estis György Apponyi (politikisto).

Post la aŭstra-hungara interkonsento de 1867, li aliĝis al partio de Deák, poste al konservativa partio de Sennyey. Li ekmembriĝis en 1899 en la reganta Liberala partio. La grafo retiriĝis en opozicion en 1903 kaj organizis – por defendo de la agrar-interesoj – la konservativan, opozician Nacian Partion. En novembro de 1904, li aliĝis al koalicio de la opoziciaj partioj, en decembro ekmembris en la Sendependeca Partio. En la koalicia registaro, li estis ministro pri religio kaj publika edukado. Al lia nomo estas ligita la „lex Apponyi” (leĝo de Apponyi), kiu ordenis la instruadon de la hungara lingvo en la lernejoj kaj kio kaŭzis protestojn de la hungariaj naciaj minoritatoj.

Li estis gvidanto de la hungara delegacio de la pariza packonferenco de 1920. Li estis ĝis sia morto ĉefdelegato de Hungario ĉe la Ligo de Nacioj.

 Notoj 

Kategorio:Hungaraj politikistoj
Kategorio:Hungaraj juristoj
Kategorio:Hungaraj nobeloj
Kategorio:Hungaraj ministroj pri edukado
Kategorio:Hungaraj akademianoj
Kategorio:Hungaraj grafoj